વોશિંગ્ટન: અમેરિકન પ્રમુખ ડોનાલ્ડ ટ્રમ્પે અમેરિકામાં ઈમિગ્રન્ટ્સનાં સંતાનોના જન્મના અધિકાર નાગરિકતાનો વિરોધ કર્યો છે. ટ્રમ્પે એક ઈન્ટર્વ્યૂમાં કહ્યું કે તે અમેરિકામાં બિનઅમેરિકન નાગરિકો અને ગેરકાયદે ઈમિગ્રન્ટ્સનાં બાળકોની બર્થરાઈટ સિટિઝનશિપ ખતમ કરવાનો આદેશ આપવા માગે છે. ટ્રમ્પના આ પગલાંથી સૌથી વધુ અસર ભારતીયોને થઈ શકે છે. ટ્રમ્પે દાવો કર્યો કે અમેરિકા દુનિયાનો એકમાત્ર દેશ છે જ્યાં જન્મેલાં બાળકોને આ અધિકાર મળે છે. જોકે, ટ્રમ્પે બર્થરાઈટ સિટિઝનશિપ ખતમ કરવાના આદેશની કાયદેસરતાના સવાલ પર કહ્યું કે વ્હાઈટ હાઉસના વકીલ કેસની સમીક્ષા કરી રહ્યા છે.